Ungur Borgfirðingur tekinn við hótelstjórn í Reykholti Borgfirðingurinn Arnþór Pálsson frá Signýjarstöðum í Hálsasveit hefur tekið við stöðu hótelstjóra á Fosshóteli Reykholti og er einn yngsti hótelstjórinn á Vesturlandi ef ekki á landinu öllu enda einungis 26 ára gamall . Fosshótel Reykholt er 53 herbergja hótel sem er í Reykholti , hinum sögufræga stað sagnaritarans og stórhöfðingjans Snorra Sturlusonar . Fyrsta vinnan mín var í uppvaskinu hér í Reykholti en þar hef ég unnið öðru hverju æ síðan . Í bland hef ég reynslu frá hinum og þessum stöðum í héraðinu og vann til dæmis um tíma hjá Hótel Hamri , Ferðaþjónustunni í Húsafelli , Mótel Venus og í Fossatúni . Segja má að ég hafi sinnt öllum verkum sem veitinga - og gistirekstri tengjast á þessum ellefu árum – þjónað , eldað , verið í móttökunni og sinnt þrifum , “ segir Arnþór sem hefur síðustu tvö ár verið í föstu starfi á hótelinu í Reykholti . Arnþór Pálsson hótelstjóri á Fosshóteli Reykholti er í viðtali í Skessuhorni vikunnar .